ແມ່ຍິງ​ວາງ​​ລະ​ເບີດ ສະຫລະ​ຊີບ​ຄົນ​ໜຶ່ງ ໄດ້​ສັງຫານຢ່າງ​ນ້ອຍ 10 ຄົນ ​​​ຢູ່​ໄນ​ຈີ​ເຣຍ
ພວກ​ທີ່​ເຫັນ​ເຫດການ​ ​ກ່າວ​ວ່າ ຜູ້​ໄດ້​ຮັບ​ເຄາະຮ້າຍ ​ຈາກ​ການ​ໂຈມ​ຕີ​ຄັ້ງນີ້ ຫລາຍໆ​ຄົນແມ່ນ​ພວກ​ເດັກນ້ອຍ ​ທີ່​ຂາຍຂອງ​ ຢູ່ໃນ​ສະຖາ​ນີລົດ​ເມ.
ແມ່ຍິງທີ່ວາງລະເບີດສະຫລະຊີບຄົນໜຶ່ງ ຢູ່ໄນຈີເຣຍ ໄດ້ສັງ ຫານ ຢ່າງນ້ອຍ 10 ຄົນ ແລະເຮັດໃຫ້ບາດເຈັບ 30 ກ່ວາຄົນ ໃນວັນອາທິດວານນີ້ ຫລັງຈາກທີ່ຜູ້ກ່ຽວລະເບີດຕົວເອງ ຢູ່ ສະຖານີລົດເມ ທີ່ເຕັມໄປດ້ວຍຝູງຊົນນັ້ນ ການວາງລະເບີດ ໄດ້ເກີດຂຶ້ນໃນເມືອງ Darmaturu ທາງພາກ ຕາເວັນອອກສຽງເໜືອຂອງປະເທດ ໃນລັດ Yobe ຊຶ່ງບັນດາ ເຈົ້າໜ້າທີ່ແລະພວກເຫັນເຫດການ ເວົ້າວ່າ ຍິງສາວຄົນນັ້ນຫຼົບ ຫຼີກຜ່ານເຈົ້າໜ້າທີ່ຮັກສາຄວາມປອດໄພ ໄປໄດ້ ຢູ່ບ່ອນກວດຄົນ ເຂົ້າອອກ ກ່ອນທີ່ນາງຈະຈຸດຂະນວນລະເບີດຕົວເອງ ອົງການ ຂ່າວຝຣັ່ງກ່າວວ່າ ພວກຝູງຊົນທີ່ໂກດແຄ້ນໃນທີ່ນັ້ນ ໄດ້ຂັດຂວາງ ພວກພະນັກງານກູ້ໄພ ບໍ່ໃຫ້ເກັບກູ້ເອົາຊິ້ນສ່ວນທີ່ເຫລືອຂອງສົບຂອງແມ່ຍິງຄົນນັ້ນອອກໄປ ແລະພາກັນຈູດເຜົາຊາກສົບຂອງນາງ ພວກທີ່ເຫັນເຫດການ ກ່າວວ່າ ຜູ້ໄດ້ຮັບເຄາະຮ້າຍຈາກການໂຈມຕີຄັ້ງນີ້ ຫລາຍໆຄົນແມ່ນພວກເດັກນ້ອຍທີ່ຂາຍຂອງ ຢູ່ໃນສະຖານນີລົດເມ ຍັງບໍ່ທັນມີຜູ້ໃດອອກມາອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ເທື່ອ ແຕ່ມັນເກີດຂຶ້ນໃນຂົງເຂດ ບ່ອນທີ່ ກຸ່ມ Boko Haram ກໍຄື ພວກທີ່ນັບຖືສາສະໜາອີສລາມ ຫົວຮຸນແຮງຈັດຂອງໄນເຈີເຣຍ ໄດ້ໃຊ້ພວກຍິງໜຸ່ມທຳການໂຈມຕີ ຫຼາຍຂຶ້ນເລື້ອຍໆ ໃນຄວາມພະຍາຍາມທີ່ຈະຈັດຕັ້ງເຂດປົກຄອງດ້ວຍສາສະໜາ ໃນທົ່ວພາກເໜືອຂອງປະເທດ ເມື່ອໜຶ່ງສັບປະດາ ຜ່ານມານີ້ ໄນຈີເຣຍໄດ້ເລື່ອນການເລືອກຕັ້ງທົ່ວປະເທດອອກໄປ 6 ອາທິດ ທີ່ດັ້ງເດີມໄດ້ກຳນົດຈະຈັດຂຶ້ນໃນວັນເສົາຜ່ານມານີ້ ໂດຍກ່າວວ່າ ກຸ່ມ Boko Haram ກຳລັງເປັນໄພຂົ່ມຂູ່ຕໍ່ຄວາມປອດໄພ ຢ່າງໃຫຍ່ຫຼວງເກີນໄປ ພວກຫົວຮຸນແຮງ ໄດ້ເຕືອນປະຊາຊົນ ບໍ່ໃຫ້ໄປຮ່ວມໃນການເລືອກຕັ້ງ ຫຼືບໍ່ກໍຈະຖືກສັງຫານ ຜູ້ນຳຂອງກຸ່ມ Boko Haram Abubakar Shekau ໄດ້ກ່າວຊ້ຳແລ້ວ ຊ້ຳອີກວ່າ